Junior Eurovision Song Contest 2020

Junior Eurovision Song Contest 2020 var den 18. utgaven av Junior Eurovision Song Contest. Konkurransen ble arrangert av den polske kringkasteren TVP og EBU. Finalen fant sted i studio 5 i TVPs hovedkvarter i Warszawa i Polen 29. november 2020, etter at Polen vant konkurransen i 2019 med sangen «» og artisten . Dette var første gangen at et land har vunnet konkurransen to år på rad. Det var også den første gangen at ett og samme land arrangerte Junior Eurovision Song Contest to år på rad.

Tolv land deltok i årets konkurranse, og var det laveste antall deltagende land i en Junior Eurovision-konkurranse siden 2013. Tyskland deltok i Junior Eurovision Song Contest for første gang, mens Albania, Australia, Irland, Italia, Nord-Makedonia, Portugal og Wales stod over 2020-utgaven av konkurransen, grunnet koronaviruspandemien. Armenia var opprinnelig det trettende landet som skulle delta i konkurransen, men trakk seg noen uker før konkurransen skal avholdes. Årsaken til at Armenia trakk seg er den pågående konflikten i Nagorno-Karabakh.

Vinneren av Junior Eurovision Song Contest 2020 ble Frankrike med  og sangen «». Dette var Frankrikes første seier i konkurransen. Andreplassen gikk til Kasakhstans  med «Forever», mens Spanias  endte på tredjeplass med «Palante».

Format

Visuell design 
Temaet og slagordet for konkurransen, #MoveTheWorld!, ble avduket under et intervju med vinneren av Junior Eurovision Song Contest 2019  under sendingen av Eurovision: Europe Shine a Light 16. mai 2020.

"Det kreative konseptet bak slagordet er at vi som barn feilaktig mener at alle viktige ting blir gjort av anerkjente mennesker: forskere, astronauter, idrettsutøvere og skuespillere. Vi vil bli som dem fordi, i våre øyne, så er de som beveger verden. Men dette er ikke tilfelle: hver dag er det millioner av mennesker verden over som utfører sine daglige oppgaver med evne og omsorg. Sammen er det de som virkelig beveger verden. Årets slagord hedrer vi den kollektive kraften som vi holder sammen."

Ny konkurransesjef 
I januar 2020 kunngjorde European Broadcasting Union (EBU) at svensken Martin Österdahl vil bli den nye «executive supervisor» for Eurovision Song Contest etter 2020-utgaven, og etterfølgeren til Jon Ola Sand. Før utnevnelsen hadde Österdahl vært «executive producer» for Eurovision Song Contest i 2013 og 2016, og vært medlem av referansegruppen til Eurovision Song Contest i perioden 2012 og 2018.

Opptredener 
Dette var første gangen siden den interne forhåndskvalifiseringen som ble avholdt for Eurovision Song Contest i 1996 at konkurransen ble avholdt eksternt, hvor artistene framførte sine bidrag i et fjernsynsstudio i sine hjemland. For å gi konkurransen kontinuitet og rettferdighet, forpliktet de 12 deltagende kringkasterne seg til å gi like betingelser til hver av deltagerne, ved å bruke samme scenedesign og de samme tekniske ressursene. Åpningsnummeret, pausenummeret og stemmegivningen ble sendt direkte fra Warszawa.

Programlederne 
7. oktober 2020, annonserte den polske kringkasteren Telewizja Polska (TVP) at , Rafał Brzozowski og  skulle lede Junior Eurovision Song Contest 2020. Nowakowska-Herndon er en polsk-amerikansk danser, skuespiller og TV-personlighet, og var en av tre programledere for Junior Eurovision Song Contest i 2019. Hun ble dermed den tredje personen som har vært programleder for Junior Eurovision Song Contest to ganger, og den første til å være programleder for konkurransen to år på rad. Brzozowski er en polsk sanger og programleder. I 2017 kom han på andreplass i den polske utvelgelsen for Eurovision Song Contest, og var programleder for den polske utvelgelsen for Junior Eurovision Song Contest samme år. Tomaszewska er utdannet psykolog, men startet sin TV-karriere som sportsanker. Hun jobber nå som programleder for .

Stemmegivning 
For første gang siden 2013, leste poengoppleserne opp poengene i fra sine respektive hjemland, og ikke fra arenaen.

Deltagende land 
Følgende land deltok i Junior Eurovision Song Contest 2020:

Merk at navn og titler er transkribert fra kyrillisk i henhold til Språkrådets anbefalinger. Navnene vil derfor være stavet annerledes enn på engelsk.

Stemmegivning 

 INS: Poeng fra stemmegivningen på internett

Juryenes 12 poeng

Poengopplesere 
Følgende personer leste opp jurypoengene fra deres respektive land:

 – Olivia
 – 
 – 
 –  ()
 – Ksenija Galetskaja
 – 
 – 
 – 
 – 
 –  
 –  
 –

Andre land 
  Albania – Albania var ikke på listen over deltakende land som ble presentert 8. september 2020. Senere forklarte den albanske kringkasteren Radio Televizioni Shqiptar (RTSH) at Albania valgte å stå over årets konkurranse på grunn av den pågående koronaviruspandemien.
  Armenia – Armenia var et av tretten land som var på listen over deltakende land i 2020-utgaven av Junior Eurovision Song Contest. Men, 5. november 2020, annonserte Armenias offentlige TV-selskap (ARMTV) at landet trekker seg fra årets konkurranse. Årsaken til at Armenia trakk seg, er at det er erklært unntakstilstand i regionen i forbindelse med den pågående konflikten i Nagorno-Karabakh (Republikken Artsakh). På Instagram, avslørte lederen for den armenske delegasjonen David Tserunjan at  var valgt internt av den armenske kringkasteren til å representere landet i 2020.
  Australia – 15. juli 2020, annonserte den australske kringkasteren Special Broadcasting Service (SBS) at Australia ikke kommer til å delta i 2020. Årsaken til at Australia valgte å trekke seg fra konkurransen, er den pågående koronaviruspandemien og restriksjonene på å reise til og ut av Australia grunnet pandemien.
  Irland – 14. januar 2020 annonserte den irske kringkasteren TG4 at Irland ville delta i Junior Eurovision Song Contest i 2020. 4. august 2020 kom kontrabeskjeden fra den irske kringkasteren TG4 om at Irland ikke deltar i 2020. Årsaken til at Irland valgte å trekke seg fra konkurransen, er den pågående koronaviruspandemien.
  Italia – I juli 2020, annonserte den italienske kringkasteren Rai Gulp at de ikke hadde tatt en avgjørelse om deltakelse i 2020. Det kom senere fram at Italia var ikke på listen over deltakende land som ble presentert 8. september 2020.
  Nord-Makedonia – 27. juli 2020 annonserte den makedonske kringkasteren Makedonska radiotelevizija (MRT) at Nord-Makedonia ikke kommer til å delta i 2020. Årsaken til at Nord-Makedonia valgte å trekke seg fra konkurransen, er den pågående koronaviruspandemien.
  Portugal – I august 2020, annonserte den portugisiske kringkasteren Rádio e Televisão de Portugal (RTP) at Portugal skulle delta i konkurransen, så fremt at konkurransen ikke ble avlyst. Portugal var ikke på listen over deltakende land som ble presentert 8. september 2020. Senere forklarte den portugisiske kringkasteren RTP at Portugal valgte å stå over årets konkurranse på grunn av den pågående koronaviruspandemien.
   – I juni 2019, annonserte BBC Alba at de hadde snakket om en mulig deltagelse i konkurransen 2020. I april 2020, annonserte kringkasteren at de ikke kom til å debutere i konkurransen i 2020. 
  Wales – 14. juli 2020, annonserte den walisiske kringkasteren S4C at Wales ikke kommer til å delta i 2020. Årsaken til at Wales valgte å trekke seg fra konkurransen, er den pågående koronaviruspandemien.

Se også 
 Eurovision Song Contest 2020
 Tyrkvisjonens sangkonkurranse 2020

Referanser

Eksterne lenker 
Offisiell nettside for Junior Eurovision Song Contest

Junior Eurovision Song Contest
Musikk i 2020